แรงเทขายหุ้นใหญ่ ฉุด SET ปิดวูบ10จุด แนะจับตาโค้งสุดท้ายเลือกตั้ง-ผลประชุมเฟดสัปดาห์หน้า
แรงเทขายหุ้นใหญ่ ฉุด SET ปิดวูบ10จุด แนะจับตาโค้งสุดท้ายเลือกตั้ง-ผลประชุมเฟดสัปดาห์หน้า โดยดัชนีปิดตลาดวันนี้ ที่ระดับ 1,625.57 จุด ลบ 10.31 จุด หรือ 0.63% มูลค่าการซื้อขาย 4.99 หมื่นล้านบาท
15 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,625.57 จุด ลบ 10.31 จุด หรือ 0.63% มูลค่าการซื้อขาย 4.99 หมื่นล้านบาท
10 หุ้นกดดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวลงสวนทางตลาดหุ้นในภูมิภาคเอเชียที่ส่วนใหญ่เคลื่อนไหวในแดนบวก ไม่สน FTSE ปรับเพิ่มน้ำหนักการลงทุนหุ้นไทยมีผลวันนี้ โดยต่างรอดูการประชุมธนาคารกลางสหรัฐ (เฟด) ในสัปดาห์หน้า ซึ่งคาดว่จะยังคงอัตราดอกเบี้ย และอาจจะลดคาดการณ์จำนวนครั้งในการปรับขึ้นอัตราดอกเบี้ย จากเดิมคาดปรับขึ้นอัตราดอกเบี้ย 2 ครั้งอาจจะมาเป็น 1 ครั้งในปีนี้ เนื่องจากตัวเลขเงินเฟ้อของสหรัฐฯอยู่ในระดับต่ำต่อเนื่อง และเศรษฐกิจสหรัฐฯก็มีแนวโน้มชะลอตัวลง เห็นได้จากตัวเลขการจ้างงาน และค้าปลีกที่ไม่ดี
นอกจากนี้ ยังต้องติดตามความคืบหน้ากรณีการแยกตัวของอังกฤษออกจากสหภาพยุโรป (Brexit) ซึ่งน่าจะเห็นความชัดเจนขึ้นในสัปดาห์หน้าด้วย
สำหรับแนวโน้มการลงทุนในสัปดาห์หน้า นายศราวุธ กล่าวว่า ตลาดฯคงจะแกว่งตัวในกรอบ 1,620-1,650 จุด พร้อมให้จับตาโค้งสุดท้ายของการเลือกตั้งในประเทศ
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 3,226.54 ล้านบาท ปิดที่ 48.25 บาท เพิ่มขึ้น 0.25 บาท
CPALL มูลค่าการซื้อขาย 2,615.24 ล้านบาท ปิดที่ 75.50 บาท ลดลง 1.75 บาท
PTTEP มูลค่าการซื้อขาย 2,195.86 ล้านบาท ปิดที่ 119 บาท ลดลง 1.50 บาท
KBANK มูลค่าการซื้อขาย 1,749.97 ล้านบาท ปิดที่ 189 บาท ลดลง 3.50 บาท
AOT มูลค่าการซื้อขาย 1,603.59 ล้านบาท ปิดที่ 68 บาท ลดลง 1 บาท
 
ตลาดหุ้นเอเชีย
